בועז יזרעאלי

בועז יזרעאלי (נולד ב-1 באוקטובר 1960) הוא סופר ישראלי.

ביוגרפיה
יזרעאלי נולד בתל אביב. מגיל 10 חי בקרבת תל אביב, ומגיל 20 – בעיר עצמה. עבד בעבודות מזדמנות ולמד שנתיים סוציולוגיה באוניברסיטת תל אביב. בגיל 28 עבד כשכיר בעיתונות, בתחילה כמגיה ואחר כך כעורך, רוב השנים בעיתון "דבר", ובהמשך במקומונים שונים. בשנים האחרונות עובד חלקית כפרילנס מזדמן בעיתונות. טייל מספר פעמים במזרח הרחוק. פרסם סיפורים בכתבי עת שונים, בין השאר בכתב העת "קשת החדשה", ב"דחק - כתב עת לספרות טובה" ובאנתולוגיות של סיפורים ישראלים, בעברית ובאיטלקית. ספרו הראשון, 'נביחות באלכסון', נבחר כספר השנה על ידי המבקרת יהודית אוריין.

בקיץ 2023 קרא יזרעאלי לציבור לקרוא יותר ולכתוב פחות: "עדרי הכותבים רמסו את הגדרות שהציבה השיטה הישנה, שבה עורכים בהוצאות הספרים החליטו מה ראוי לפרסום ומה לא", "נוצר מצב שבו אינספור ספרים נכתבים ויוצאים לאור — ובכל זאת נראה שלא קורה כלום".

נשוי.

ספריו
 נביחות באלכסון (ירושלים: הוצאת כתר, 1994)
 איפה כולם (תל אביב: הוצאת ידיעות אחרונות: ספרי חמד, 1997) (עריכה - צרויה שלו)
 אדריכל (בני ברק: הוצאת הקיבוץ המאוחד, 2004)
 השכן המסוכן (בני ברק: הקיבוץ המאוחד: ספרי סימן קריאה, 2008) (קובץ סיפורים)
 ברכת התנינים (תל אביב: עם עובד - הספרייה לעם, 2017) (סיפורים)

קישורים חיצוניים
 
 
 
 
 קרן דותן, ביקורת על "בריכת התנינים", באתר ישראל היום, יולי 2017
 'ממלא מקום', קטע מתוך 'השכן המסוכן', נ.ר.ג
 קטע מתוך 'השכן המסוכן', באתר ynet

הערות שוליים

סופרים ישראלים
סגל דבר
ישראלים שנולדו ב-1960